  Майя Бывальцева 29-тӥ шуркынмонэ Удмуртие интыысь интые ветлӥсь вить эм огъетъёс вуизы. Соосты Алнаш, Балезино, Глаз, Ува но Дэри ёросъёсысь эмъюртъёсы сётӥзы. Удмуртиын улӥсь котькуд адямилэн диспансеризациез но диагностикаез дырыз дыръя ортчыны луонлыкез луыны кулэ Александр Бречалов, Удмуртилэн тӧроезВыль эм огъетъёслы луыса пыктосъёсты, сакыр диабетэз, секыт сюлэм но сэр висёнъёсты вазьгес шараяны быгатозы. Туннэ Удмуртиын 17 огъетъёс ужало ни, одӥгез соос пӧлысь нылпиос понна. Кызьы вераз элькунысь тазалыкез утёнъя министрлэсь ужзэ быдэсъясь Георгий Щербак, со араз 80 сюрслэсь трос адямилэсь тазалыксэ эскерыны тырмыт луэ. Одӥгез нуналаз 30-50 адямиез чакла. 2019-тӥ арын 10 толэзь ӵоже элькунын 20 сюрс 500 адями интыысь интые ветлӥсь эм огъетъёсын эскериськыны быгатӥз. Вуоно арын лыдпусэз толэзяз 8 сюрслы будэтыны малпало Эм огъетъёсты басьтыны федерал коньдэтысь 67 миллион 500 сюрс манет висъязы, улосвыл коньдэтысь – 102 миллион 500 сюрс манет. Ватсалом, 250 адямилэсь трос улӥсен гуртъёсын фельдшер-акушер пунктъёс пуктозы. «Здравоохранение» йӧскалык ӵектос улсын 2020-тӥ арын 88 ФАП пуктыны чаклало.  Тегъёс: Тазалык Ижкар Удмуртия тазалыкезутён АлександрБречалов Тазалыклэнарез 100ар  